Juventus F.C.
Juventus Football Club S.p.A. (BIT: JUVE) (saking basa Latin: iuventus: masa yowana [juˈvɛntus]), taler kasengguh Juventus taler kasub antuk Juve (ucapannyané [ˈjuːve]), inggih punika sepak bola profesional saking Italia sané meneng ring kota Turin, Piemonte. Sekaa puniki kawentuk ring warsa 1897 antuk wasta Sport Club Juventus olih sekaa alit sané kantun masekolah ring kota Turin kapimpin olih Eugenio Canfari miwah sametonnyané Enrico. Sekat bulan Séptémber 2011, dané meneng ring Juventus Stadium akéhnyané 41.507 genah malinggih. Stadion punika kawangun ring genah sané pateh sareng stadion ysadurungnyané, inggihnyané Stadion Delle Alpi, sané patut karubuhang anggén ngwangun Juventus Stadium.[1][2][3]
Juventus pinaka sekaa kaping kalih sané pinih purwa ring Italia,sasampun Genoa kawentuk ring warsa 1893. Dané malomba ring liga divisi tpinih duur ring Italia duk warsa 1900, sasampun magentos aran dados Football Club Juventus. Dané nerus ring kompetisi pinih duur irika (sané nganggèn Serie A sekat warsa 1929), sajabaning warsa 2006–2007.[4]
Duk tanggal 24 Juli 1923, direksi Juventus nuding Edoardo Agnelli, oka saking pendiri FIAT, pinaka Présidén klub sané anyar. Sekat punika, Juventus kawangun olih kulawarga Agnelli. Niki sané ngawinang Juventus pinaka sekaa olahraga profesional kapertama ring negara punika. Saking tengahing warsa 1990-an, Juventus silih tunggil 10 sekaa sepak bola pinih sugih ring jagat malarapan antuk sisi nilai aset, pendapatan, dan keuntungan. Sekaa punika taler sampun ngranjing ring bursa saham Borsa Italiana sekat warsa 2001.
Kasub antuk Vecchia Signora, Juventus pinaka sekaa pinih suksés ring Italia taler ring jagat. Sekaa punika ngamolihang jayanti ring 36 gelar juara liga, 13 gelar Coppa Italia, miwah kutus gelar Supercoppa Italiana. Sané lianan, sekaa punika ngamolihang kalih gelar Piala Interkontinental, kalih gelar Liga Champions, asiki gelar Piala Winners, tigang gelar Piala UEFA, asiki gelar Piala Intertoto, miwah kalih gelar Piala Super Éropa.
Pustaka[uah | uah wit]
- ↑ Pikobet nganggit: Tag
tidak sah; tidak ditemukan teks untuk ref bernama
Story of Legend
- ↑ Dolci & Janz 2003, p. 124
- ↑ Canfari 1915
- ↑ "New stadium, opening ceremony on 8th Séptémber". Juventus F.C. 14 Juli 2011. Kaakses 1 November 2020.
vec_Latn ban_Latn ban_Latn ban_Latn ban_Latn ban_Latn ban_Latn ind_Latn eng_Latn eus_Latn isl_Latn eng_Latn